сума без ДДС. Когато прилага посочените прагове, Украйна изчислява и превръща посочените стойности в своята национална валута, като използва валутния курс на своята национална банка.
 Посочените прагови стойности се ревизират редовно на всеки две години от първата четна година след влизането в сила на настоящото споразумение нататък въз основа на среднодневната стойност на еврото, изразена в специални права на тираж, за 24-месечен период, който приключва в последния ден от месец август, предшестващ ревизията, пораждаща действие на 1 януари. Ревизираната по такъв начин стойност на праговете, когато е необходимо, се закръгля надолу до най-близките хиляда евро. Ревизията на праговете се приема от Комитета по търговия в съответствие с процедурата, определена в Дял VII (Институционални, общи и заключителни разпоредби) от настоящото споразумение.
 Член 150
 Институционален контекст
 1. Страните установяват или поддържат подходяща институционална рамка и механизми, необходими за правилното функциониране на системата за обществени поръчки и за прилагането на съответните принципи.
 2. По-специално в рамките на институционалната реформа Украйна определя:
 а)
 централен изпълнителен орган, който да отговаря за икономическата политика и чиято задача е да гарантира последователността на политиката във всички области, свързани с обществените поръчки. Този орган способства и координира прилагането на настоящата глава и ръководи процеса на законодателно сближаване;
 б)
 безпристрастен и независим орган, чиято задача е да осъществява контрол върху решенията, взети от възлагащите органи или от възложителите при възлагането на поръчките. В този контекст „независим“ означава, че този орган е публичен орган, който е разграничен от всички възложители и икономически оператори. Трябва да се осигури възможност взетите от този орган решения да подлежат на съдебен контрол.
 3. Страните гарантират, че решенията, взети от органите, които отговарят за разглеждането на жалби, се прилагат ефективно.
 Член 151
 Основни стандарти за регулиране на възлагането на поръчки
 1. Не по-късно от шест месеца от влизането в сила на настоящото споразумение страните се задължават да спазват набор от основни стандарти при възлагането на всички поръчки, както е предвидено в параграфи 2—15 от настоящия член. Тези основни стандарти произтичат пряко от разпоредбите и принципите за обществените поръчки, уредени с достиженията на правото на ЕС в областта на обществените поръчки, включително принципите на недискриминация, равнопоставеност, прозрачност и пропорционалност.
 2. Страните гарантират, че всички предстоящи поръчки се публикуват чрез подходящо средство за информация по начин, достатъчен за това:
 а)
 да има възможност пазарът да се отвори за конкуренцията; и
 б)
 да се даде възможност на всеки заинтересован икономически оператор да има подходящ достъп до информацията относно предстоящата поръчка преди възлагането ѝ и да изрази интереса си от спечелването на поръчката.
 3. Публикацията е съобразена с икономическия интерес на поръчката за икономическите оператори.
 4. Публикацията съдържа най-малко основните елементи на поръчката, която ще бъде възложена, критериите за качествен подбор, метода за възлагане, критериите за възлагане на поръчката и всяка друга допълнителна информация, от която икономическите оператори имат основателна нужда, за да решат дали да изразят интереса си от спечелването на поръчката.
 5. Всички поръчки се възлагат чрез прозрачни и безпристрастни процедури за възлагане, с които се избягват корупционните практики. Тази безпристрастност се гарантира по-специално посредством недискриминационно описание